Валерый паказвае, што вушкі ў шарыкаў не сцёртыя. Захаваліся цэлымі вочкі і прасечкі, значыць, яны не зношаныя. За калекцыю гаспадар просіць мільён восемсот тысяч рублёў і тлумачыць, што засталося знайсці таго коніка, на шыю якому можна будзе павесіць мілагучныя пацеркі. Аднак перш патрэбна будзе бомчыкі прыстасаваць на юхтовым ашыйніку. Таму яго тавар таннейшы, чым гатовы для запрэжкі каня рымарскі выраб. Нават калі шарыкі на ім і пашкоджаны і калі ашыйнік пацёрты, усё роўна прадаюцца даражэй — за два і больш мільёнаў.